
De fiecare dată când mă apuc să citesc secțiunile de comentarii ale canalelor mele de comunicaţie mă 
crucesc văzând câţi atotcunoscatori există pe lumea asta. Văd că deja sunt unii care stau cu Putin si cu Biden 
la cafea, ca să nu vorbesc de ceilalţi, care-s atât de adânc implantati în spatele sistemului încât ma 
corectează categoric, tragandu-ma didactic de urechi întrucât imi permit să mă pronunt în ceea ce privește 
chestiuni pe care, întâmplător, chiar le cunosc. 

Bunăoară, un comentator frenetic îmi atrage atenţia că, vezi Doamne!, sunt cam prost întrucât „n-am înţeles 
că CBDC sunt bani programabili”. Pfff, mi-a dat cu „perversa de pe Târgu Ocna”. Fără să aibă nici cel mai mic 
habar despre cum funcţionează actualul sistem financiar, toți gură cască aruncă vorbe-n vânt imaginându-și 
că au descoperit vreun secret de neimaginat. Aceștia nu fac altceva decât să pice în capcana prostului, 
dezvăluindu-și golul din gândire. O să fac un mic efort ca să înțeleagă toată lumea la ce mă refer eu când 
vorbesc despre sistemul financiar actual. 


„Visa Core Rules and Visa Product and Service Rules” este o documentaţie de bază pentru cei care lucrează 
în domeniul cardurilor. Aceasta este dublată de manualul similar al Mastercard. Documentatia descrie 


aproximativ 1000 de pagini. Ele statuteaza doar baza. Dacă vrei sa intri insă in detalii, trebuie să treci prin 
manualele specifice. De exemplu, „Chargeback Guide Merchant Edition”, un manual ceva mai tehnic în care 
se descriu amănunţit procedurile de contestare a tranzacţiilor are încă vreo 600-700 de pagini. lar acesta, de 
asemenea, se dublează cu cel al celeilalte organizaţii de carduri. În spatele manualelor stau documentatiile 
tehnice care adaugă și ele câteva mii(poate zeci de mii) de descrieri ale standardelor. Și vorbim aici de un 


singur domeniu, un fragment al circulaţiei banilor. 


Transferurile de bani — sau, mai bine zis, serviciile de mesagerie financiară — sunt descrise în ISO20022. 
Acest standard documentează operaţiunile efectuate de SWIFT, cele care stau la baza transferurilor mondiale 
de bani. Standardul are și el câteva mii de pagini de documentaţie. Dacă vreţi să intelegeti câte ceva, puteţi 
citi „ISO 20022 for Dummies’, disponibilă gratuit pe site-ul dedicat  standardului(aici: 
https:/Awww.swift.com/swift-resource/184556/download) si care are doar 50 de pagini. 


Acestea sunt doar câteva elemente. În fapt funcţiile banului sunt dezvoltate în milioane de pagini de standarde 
si documentatii. Acestea sunt implementate în programe cu care lucrează toate băncile lumii. Ceea ce trebuie 
să intelegeti este că, la bază, toţi banii care circulă in lume sunt bani electronici. Cash-ul pe care-l folosiţi în 
mod anonim este și el evidenţiat la Banca Centrală, cea care emite acea monedă. Doar că, spre deosebire de 
banii electronici puri, această formă de ban există fizic, păstrând la purtător valoarea existentă a banului. 


Întotdeauna o bancă centrală știe cât cash există în circulaţie. 


Nu cred că mai e vreun secret pentru cineva faptul că cea mai mare cantitate de monedă existentă acum pe 
piaţă se află în forma electronică(adică doar de bani de cont). Ce înseamnă asta? Că acești bani sunt stocati 
undeva, în evidențele unei bănci, putând fi accesaţi doar pe canale electronice. Clienţii băncilor au ca 
principale canale electronice cardurile și serviciile de Internet Banking. Doar că numărul canalelor, în realitate, 
este mult mai mare. Gândiţi-vă doar la infrastructura bursieră care tranzacţionează perechi bani-actiuni. Sau 
la canalele utilizate de Ministerele de Finanţe ale statelor. Sau de cele existente între băncile comerciale și 


Banca Centrală. Mă rog, exemplele pot continua până la epuizare. Altceva vreau însă să vă arăt. 


La nivelul cel mai de jos, banul este o cifră stocată într-o bază de date. El apare atât ca disponibil(credit) cât si 
ca obligatie(debit). Dar, la bază, e o simplă cifră, o înregistrare într-o bază de date care evidenţiază soldul unui 
anumit cont. Oricine a dat cu nasul de o bază de date știe că sunt câteva elemente esenţiale unei gestionări 
eficiente a datelor, între care cele mai importante sunt procedurile stocate și triggerii. Procedurile stocate sunt 
un fel de progrămele utilizate pentru manipularea datelor, iar triggerii sunt, de asemenea, fragmente de cod 
care se execută atunci când are loc un eveniment. După cum lesne puteţi intui, absolut toate operaţiunile 
financiare executate asupra unităţii de bază — adică a banilor evidentiati în fiecare cont — se face prin execuţia 
unor asemenea fragmente de cod. Fie o procedură stocată mută banii, fie un trigger declanșat de un 
eveniment face același lucru. Fie, un program extern, transmite bazei de date anumite modificări ale soldurilor 


conturilor. Exemplele pot continua la infinit. 


Ceea ce trebuie sa intelegeti din explicatiile de mai sus — care pot parea oligofrene pentru cei din sistem, dar 
pe care am încercat să le simplific astfel încât să fie înțelese de oamenii non-tehnici — este faptul ca, 

implementabile in actualul tramework tinanciar. Care e insă diterenta’? CBDC-ul nu mai e distribuit, existând 
doar un singur punct care are toate conturile. E ca și cum întreaga masă monetară ar circula printr-o singură 
bancă. În trecut așa ceva era imposibil deoarece nu exista o infrastructură de comunicații precum cea de azi. 
Acum însă timpurile s-au schimbat. 


Persistă însă o întrebare: de ce s-ar introduce aceste CBDC-uri dacă e vorba de aceleași concepte? Ei bine, 
aici — ca să v-o spun pe șleau — este vorba strict de tentativa de păstrare a poziției privilegiate. Mafia care 
deţine întreg sistemul financiar mondial a înţeles că treburile se apropie de sfârșit. Moartea dolarului nu 
înseamnă doar moartea unei monede, ci moartea întregului sistem financiar actual. Așa a apărut întrebarea 
legată de ceea ce va fi pus în loc. Lumea are în continuare în memorie banii de până în 1900, cei care-și 
conservau valoarea în timp. Acei bani erau legați de o valoare(aurul), astfel încât nu se devalorizau. Același 
concept încearcă să fie introdus acum prin aceste CBDC-uri: bani neinflationisti, dar care să nu mai fie legaţi 
de o valoare tangibilă. Adică același nimic, împachetat acum cu denumirea de „ban stabil”. Problema acestor 
bani neinflationisti este dată de faptul că nu mai pot întreţine atâția paraziți precum actualul sistem financiar. 
De aceea CBDC-ul elimină „intermediarul”, adică banca comercială, mutând întreaga infrastructură la nivel de 
bancă centrală. Astfel, chiar dacă banii rezultați din schimburi(comisioanele încasate) sunt mai puţini, taindu- 
se intermediarii se ajunge ca sumele mafiei să fie îndestulătoare și fără alte riscuri. Cu alte cuvinte, principalul 
scop al acestui concept monetar este acela de a conserva puterea mafiei Bancherilor Centrali. 


Mulţi au impresia că CBDC-urile sunt similare criptomonedelor, ceea ce e absolut fals. Criptomonedele sunt 
unităţi monetare distribuite, fără o bancă centrală. Desigur, conceptul sub care lucrează nu e dintre cele mai 
fericite, fiind vorba de un sistem absolut ineficient din punct de vedere tehnic. Deosebirea e că în cazul 
criptomonedelor avem de-a face cu sisteme transparente, în timp ce în cazul CBDC-urilor e vorba de același 
vechi concept opac de impachetare a nimicului într-un polei care-l face credibil in fata prostimii. 


Ceea ce vreau să subliniez este însă chestiunea fundamentală: CBDC-ul nu este o cauză a ceva, ci un 
simptom. CBDC-ul este un fenomen secundar al monstrului pe care nu-l mai vede nimeni, anume al 
tehnicizării accelerate a lumii. Știu că multi văd o conspirație în actualul avânt tehnic, doar că văd fals. Am 
spus-o în mai multe rânduri si o repet din nou: chiar daca la origine a fost o conspirație — vezi materialele 
publicate tot de subsemnatul în ceea ce privește gruparea cibernetică, MK-Ultra, Tavistock&Grupul de la 
Frankfurt — amploarea actuală a tehnicismului a depășit capacitatea de control a celor din spate. Chair dacă 
încă mai există pârghii prin intermediul cărora sistemul tehnic este manipulat, iată că — încet, dar sigur — 
sistemul tehnic are din ce în ce mai multe capacități autonome. Singularitatea nu se va produce atunci când 
„roboții vor putea să se auto-construiască” — asa cum profeteau mai multi oameni de știință. Nu! Singularitatea 
se va produce în momentul în care sistemul tehnic va obține autonomia absolută devenind atotstăpânitor. 
După cum limpede observați asta deja se întâmplă. Să vă dau un exemplu banal: porţile de acces la metrou. 
În sine, sunt absolut autonome: ai un sistem de la care poți să-ți cumperi bilet și niște porţi care se deschid 
doar dacă ai bilet. Banal. Omul e eliminat în totalitate. Ce s-ar fi întâmplat dacă un om ar fi făcut trierea? Să 


mergem tot pe un exemplu. Presupunem ca cineva cu o urgenta medicala mergea la cel care verifica biletele 
sau care avea capacitatea de a deschide poarta, explicandu-i ca nu are niciun ban, dar ca trebuie sa ajunga 


medicale si, cel mai probabil, superiorul l-ar îi inteles. Acum te poți tâvâli sau poți tace orice in tata porților 
automate că ele nu se vor deschide. Intelegeti diferența? 


Pe masura cresterii puterii sistemului tehnic, observäm o lenevirea a oamenilor care nu se mai chinuiesc sa 
înțeleagă ce se află in spatele „acelor drăcii”. Asta e cea mai scurtă cale spre sclavie deoarece ,naivitatea” 
este pedepsită cu înrolarea în marea armată a sclavilor. Ti-e lene să gândești, astfel încât iei de-a gata ceea 
ce-ţi oferă sistemul deoarece, nu-i așa?, „sistemul nu poate gresi”. Si uite-asa, pas cu pas, îngroși rândurile 
sclavilor. 


Dacă e o provocare pe care vom fi obligaţi s-o rezolvăm aceea va fi cea legată de interacţiunea noastră cu 
sistemul. CBDC-ul nu va fi cel mai mare rău care ni se va întâmpla! Vor fi infinit mai multe rele de care vom 
avea parte și asta se va întâmpla deoarece tehnicul se interpune — precum un ecran — între noi și lume. 
Fenomenele le puteţi constata limpede încă de acum: nu mai aveți prieteni, dar aveţi o târlă de contacte 
impersonale pe rețelele sociale. Astfel de elemente se vor acutiza, transformându-se în obsesii. Aveţi idee de 
ce au crescut atât de mult maladiile psihice? lată un indiciu. Oamenii — inadaptabili prin construcţie la lumea 
artificială care le invadează spațiul — caută refugii și, negăsindu-le, ajung să treacă în alte lumi. 


Ce e de făcut? Sunt două abordări, doar două!, una mai radicală decât cealaltă. Prima abordare este cea a 
abandonului programatic. Separându-te total de sistemul tehnic ai șansa unei vieți naturale. Încă nu s-a 
interzis asta. E totuși o metodă extremă, dar care a funcţionat în toate timpuriule. Abandonarea totală e posibil 
să fie singura variantă deoarece, cel putim, știm că funcţionează. 


Cealaltă abordare e mai mult teoretică și presupune strict opusul, anume cufundarea conștientă în lumea 
tehnică, analiza fiecărui pas pe care-l faci acolo și încercarea de a o sabota din interior pentru a găsi ieșirea. E 
un fel abordate de tip Matrix care, desigur, nu știm că funcţionează, mai ales în condiţiile de maleabilitate 
extremă, caracteristică sistemului tehnic. Dacă sistemul simte că trebuie să fie învins se lasă învins. Mă rog, iti 
dă iluzia că este învins deoarece este programat să-ţi facă pe plac. Asta însă nu înseamnă că l-ai învins, ci că 
rulezi într-un mod la fel de controlat în care sistemul se comportă ca și cum ar fi fost învins. Asta până te 
plictisesti și îl chemi în ajutor când ţi-e greu. O asemenea întorsătură este descrisă genial de Kurt Vonnegut în 
„Pianul mecanic”. 


Așadar, dacă pe calea renunțării absolute există o cale către un altceva, pe calea cufundării absolute ar putea 
exista o variantă de „trecere dincolo”, de rezolvare a bolii tehnice. Această cale n-o enunţ întâmplător. Se știe 
bine că apariţia unei boli induce o nouă variabilă în societate. Și aici există două metode de rezolvare: ori te 
izolezi, dar mai devreme sau mai târziu, la un eventual contact poţi chiar să mori, ori rămâi în societate 
sperând să te salveze imunitatea de turmă. Boala oricum nu mai poate fi eradicată, astfel încât ceea ce te 
ajută este propria-ti imunitate care învaţă să lupte cu noul dușman. 


Asa se intampla si cu sistemul tehnic. Doar ca nu avem nicio certitudine ca odata intrati vom mai gasi calea 
de iesire. Dar aceasta cale trebuie cumva gasita. Altfel omul nu va mai avea absolut nicio sansa. 

